Title: Introducció general (per a l'alumnat)
Course: Música 2n / 3r ESO 1r T > Section: La maleta de músiques

En aquesta pàgina s'introdueixen els continguts a treballar:

- Descripció d'una situació o problema del nostre entorn
- Pregunta motivadora
- Vídeo
- ...

Es presenta el pla de treball que hauran de seguir

1. Introducció

Us proposem una aventura: viatjar a través de diferents èpoques musicals i conèixer tots aquells sons que hi anirem trobant al nostre pas. En primer lloc necessitem una maleta per posar-hi tot allò que serà imprescindible per a entendre i conèixer les músiques que hi trobarem.

Com us imagineu aquest viatge? Doncs serà a través del temps i començarem visitant els monestirs i el cant litúrgic, escoltarem els joglars, ens endinsarem en els palaus i les esglésies, coneixerem alguns  compositors, observarem diferents instruments i assistirem a diversos espectacles musicals. Així l’aventura ens ajudarà a entendre la música de cada època i quins elements musicals s’han organitzat en cada moment i ens han ofert diferentes sonoritats i emocions.

2. Continguts a treballar

Comencem a preparar la maleta i així en el primer tema podrem posar-hi aquests elements musicals que necessitem conèixer per entendre totes aquelles músiques que trobarem en el camí. Però, quins són aquests elements musicals i perquè serveixen? Aquest serà el primer repte! Per això tens el llibre Els elements musicals a la teva disposició per a consultar i tenir els continguts a l'abast agrupats per capítols i així poder fer totes les activitats que proposem.

En el segon tema començarem a veure com aquests elements musicals, que ja haurem treballat, estan inclosos en les músiques que anirem estudiant en el seu context i a partir d’això, de l'escolta i la visualització de les partitures, podrem fer una immersió en el paisatge sonor de cada moment i saber quines foren les necessitats de cada època.  Ens centrarem en La música Medieval i del Renaixement.

3. Organització dels elements gràfics del curs al Moodle

El curs està estructurat en dues columnes. En la columna de la dreta tens diversos blocs, has d'estar atent al bloc Calendari on veuràs els esdeveniments del curs (inici, de temes, lliurament de tasques,...) amb les dates implicades, i també cal que vigilis el bloc Progrés de la Compleció on pots veure les activitats que ja tens fetes i les que tens pendents.

En la part central del curs trobaràs, en primer lloc, un apartat General on tens un fòrum d'avisos i notícies del qual has d'estar pendent per les informacions globals del curs que es comuniquin. Després, un parell de fòrums més: Dubtes del curs on pots plantejar els teus dubtes i resoldre els dubtes dels companys; i el fòrum Consultes individuals on plantejar qüestions personals al professor/a que només tu i ell podreu veure.

Segueix aquesta part central amb un bloc per a cada tema.

Dins de cada tema hi trobaràs un llibre amb els continguts per a poder treballar la matèria.  També una  breu introducció i els apartats que s'aniran treballant amb més recursos i materials (enllaços, documents, elements multimèdia...) que et puguin ser útils.