Title: Introducció del tema 1
Course: Música 2n / 3r ESO 1r T

1. Presentació del tema

2. Activitats

3. Pla de treball

4. Objectius

5. Avaluació

1. Presentació del tema

Aquest tema és el trampolí que ha de permetre entre les característiques de les èpoques musicals que es tracten al curs de 2n d'ESO. Però per a començar farem una immersió en tots aquells elements que permeten identificar la diversitat musical.

La música és molt diversa i està formada per uns elements que la caracteritzen. Però, quins són i com es combinen? Per entendre les músiques que anirem coneixent en el nostre viatge necessitem tenir ben controlats aquests elements musicals perquè els haurem de saber identificar, ja que ens acompanyaran sempre.

A partir d’ara ens haurem de fixar bé com estan escrites les partitures i què ens transmeten les audicions musicals. No podem perdre cap detall del que trobem escrit o el que podem escoltar. Haurem de saber identificar  la melodia, el ritme, l’harmonia, la textura, el timbre i les dinàmiques de la música.

El coneixement i l’enginy ens ajudaran a resoldre molts enigmes que ens trobarem al llarg del viatge. Per tant, ulls i orelles ben obertes!

2. Activitats

En aquest tema trobaràs activitats que serviran per a que puguis posar-te a prova del que estàs aprenent, tot interactuant amb exercicis virtuals i d'altres que permetran avaluar l'aprenentatge competencial.

Les tasques que s'avaluen estan enumerades i s'indiquen en cada una d'elles les pautes per a fer-les i trametre-les. Has de ser molt precís en fer les tasques tal i com es demana.

3. Pla de treball

El teu professor/a et guiarà al llarg del tema, on aniràs trobant les activitats que hauràs d'anar fent.

Cal que vigilis sovint el calendari i als fòrums d'avisos i notícies i de dubtes del curs, on hi pots formular també les qüestions que creguis oportunes.

Com a recurs hi trobaràs el Llibre dels elements musicals que t'ha de servir com a guia dels conceptes que caldrà tenir clars per assolir les competències.

Les activitats les trobaràs en cada una de les etiquetes que conformen el mòdul, intercales i amb els enllaços corresponents.

4. Objectius

- Utilitzar estratègicament els elements del llenguatge visual, musical i corporal per analitzar les  produccions artístiques.
- Mostrar hàbits de percepció reflexiva i oberta de la realitat sonora i visual de l’entorn natural i cultural.
- Interpretar música de forma individual i col·lectiva utilitzant la veu, els instruments i el cos i les eines tecnològiques.
- Valorar amb respecte i sentit crític les produccions artístiques en els seus contextos i funcions.
- Gaudir de les experiències i creacions artístiques com a font d’enriquiment personal i social.

5. Avaluació

El tema està preparat perquè comencis una Avaluació inicial per a saber quins conceptes tens clars abans de començar el mòdul.

Les tasques que són avaluables estan enumerades i s'han de trametre al moodle, les altres (no enumerades) estan pensades perquè puguis saber si vas adquirint l'assoliment dels continguts.

Trobaràs tasques parcials a cada capítol i una de final que inclou l'assoliment competencial de tot el mòdul.

Hi ha tasques individuals, de parella i debats col·laboratius. Cadascuna té diferents tipus d'avaluació que trobaràs a cada tasca.

Assegura't bé que compleixes el plaç de lliurament.