Title: Llibre dels elements musicals
Course: Música 2n / 3r ESO 1r T

Introducció

La diversitat musical ens ofereix moltes possibilitats sonores. Ara hem d'investigar quins són els elements musicals que la caracteritzen.

Font: https://www.pikist.com/free-photo-iykio/ca
En el Llibre dels elements musicals hi trobaràs tota la informació que necessites per anar treballant els conceptes que trobarem a continuació.
Els elements musicals que ens interessa conèixer són:
1. La melodia
2. El ritme
3. L'harmonia
4. La textura
5. Les dinàmiques
6. El timbre

1. La melodia

La melodia és una successió de sons en iguals o diferents altures. Representa una idea i té sentit per aquella persona que l’ha creat.

Contorn o perfil melòdic: és el dibuix que fa la melodia segons els moviments dels sons que la integren.

Font: imatge de creació pròpia

Tipologies:

·  Melodia lineal: Quasi no té variacions en l’altura, és una línia horitzontal molt marcada que necessita del ritme i l’harmonia.

Font: imatge i àudio de creació pròpia

·  Melodia ascendent: En sentit de greu a agut

Font: imatge i àudio de creació pròpia

    ·  Melodia ondulada: El perfil melòdic dibuixa unes ones ascendents i descendents. Té una tessitura molt acotada.

Font: imatge i àudio de creació pròpia

·  Melodia descendent: En sentit d’agut a greu

Font: imatge i àudio de creació pròpia

·   Melodia trencada: Es mou per grans intervals

Font: imatge i àudio de creació pròpia

Àmbit o tessitura: és el marc on es mou, o sigui, de la nota més greu a la més aguda.

Interval: és la distància entre dos sons.

Font: imatge de creació pròpia

2. El ritme

Definició: El ritme és l'ordenació dels sons segons la seva durada i els seus accents musicals.

La durada dels sons:

Font: taula de creació pròpia

El ritme també té una pulsació, és el “batec” que de manera constant i regular ens orienta per a seguir la música. La pulsació ens la dóna el metrònom.

La velocitat de les pulsacions, més lentes o més ràpides, venen determinades pel tempo, que s’indica al començament de la partitura amb paraules italianes:

Nom en italià | Nom en català | Velocitat (aproximada)
Largo | Molt lent | 40-60
Adagio | Lent | 61-70
Andante | Mitjà | 71-95
Allegro | Ràpid | 96-120
Presto | Molt ràpid | 121-140

Font: taula de creació pròpia

2.a El metrònom

Font: https://www.pikist.com/free-photo-vnkxg/ca

El metrònom és un aparell que mesura la velocitat del tempo.  Vols experimentar les diferents velocitats?  Aquí tens una aplicació .

Per a conèixer la història d'aquest aparell pots mirar aquest enllaç.

3. L'harmonia

Aquí tenim un nou concepte que té un nom molt i molt antic....

Font: https://ca.wikipedia.org/wiki/Harmonia_(mitologia)#/media/Fitxer:Polynices_Eriphyle_Louvre_G442.jpg
Hi havia una vegada.....una deesa grega que tenia un collar i que es deia Harmonia. Segons la llegenda mitològica, aquest collar era un objecte que tenia propietats màgiques. Doncs....

L'harmonia aplicada a la música li dóna també una "màgia", ja que proporciona unes sensacions segons siguin les propietats harmòniques.

Definició: És un grup de notes que sonen al mateix temps, formant un acord.
L'acord pot ser consonant o dissonant:

Font: imatge de creació pròpia

Quan un acord està format per 3 notes s'anomena tríada. Aquests són els acords tríades de l'escala de Do Major:

Font: imatge de creació pròpia

Cada acord està format per la fonamental (en aquest cas és el DO), la tercera i la quinta. Així l'acord de Do Major quedaria així:

Font: imatge de creació pròpia

El xifrat harmònic també es pot escriure amb lletres:
Font: imatge de creació pròpia
Sabies que quan despleguem les notes dels acords les convertim en arpegis?
Arpegi (en italià "arpeggiare") vol dir tocar l'arpa.

Font: https://pixabay.com/es/photos/concierto-arpa-logo-hamburgo-1335779/

4. La textura

La textura és el resultat de la combinació de la melodia, el ritme i l’harmonia en una obra musical. Segons es vagin utilitzant aquests elements en una composició musical podem percebre diferents densitats sonores i diversos plans musicals.

Font: https://pxhere.com/es/photo/949420

El teixit de la roba ens ajuda a entendre la textura de la música, si és més densa o més lleugera, com estan col·locats els elements, si tots van junts o cadascun pel seu compte, si n'hi ha algun de més rellevant i els altres són secundaris....

Tipologies: En aquest apartat ens fixarem en com s'organitzen les veus a les obres musicals.
Per a visualitzar-ho millor veuràs el perfil melòdic en diferents colors.

4.1. Textura monofònica o monòdica. Una sola melodia. Pot ser interpretada per vàries veus i instruments.

Font: imatge de creació pròpia

   4.2. Melodia acompanyada. Una melodia que és la protagonista, acompanyada d’harmonia i/o ritme.

Font: imatge de creació pròpia

4.3. Textura contrapunt: és polifònica, ja que hi intervenen més d’una melodia, on cada una és independent de l’altra.

Font: imatge de creació pròpia

4.4. Textura homofònica: és polifònica, ja que intervenen vàries melodies que segueixen el mateix ritme, formant acords.

Font: imatge de creació pròpia

5. La dinàmica

Les indicacions de la intensitat del so serveixen per indicar el volum, si és fort o fluix, i s'anomenen dinàmiques. Es representen amb tot un seguit de paraules abreviades, són les següents:

ff --> fortíssim
f  --> fort
mf --> mig fort
mp --> mig fluix
p    --> fluix
pp  --> molt fluix

6. El timbre

Font: https://commons.wikimedia.org/wiki/File:The_Early_Music_Shop.jpg

El timbre ens ajuda a saber l'origen de la font musical, així podem saber de quin instrument es tracta segons el so que emet.

Això vol dir que els paràmetres que formen el so són diferents en cada instrument.